Bruce Campbell

*Ovaj članak je o glumcu. Za igrača bejzbola istog imena, vidi [[Bruce Campbell (bejzbol)]].*

**Bruce Lorne Campbell** (rođen 22. lipnja 1958. godine) američki je glumac, filmski producent, pisac i redatelj. Najpoznatiji je po ulozi Asha Williamsa u filmskom horror serijalu *[[The Evil Dead|Zli mrtvi]]* (en. The Evil Dead). Campbell je ikona B-filma i glasnogovornik i predstavnik Old Spicea.

## Biografija
### Privatni život
Campbell je rođen u Royal Oaku, Michigan kao dijete Joanne Louise Pickens i Charlesa Newtona Campbella, amaterskog glumca. Ima starijeg brata, Dona, te starijeg polubrata Michaela. Campbell živi na farmi lavande u Jacksonvilleu, Oregon, sa ženom, kostimografinjom Idom Gaeron. Ima škotsko naslijeđe.

Glumiti počinje kao tinejdžer i ubrzo snima male Super 8 filmove sa prijateljima. Nakon susreta sa Samom Raimijem u Wylie E. Groves srednjoj školi njih dvoje postaju dobri prijatelji i počinju snimati filmove zajedno. Campbell je pohađao sveučilište Western Michigan i usput nastavio raditi na glumačkoj karijeri.

### Velike filmske uloge

Nekoliko godina kasnije, Campbell i Raimi se okupljaju te počinju raditi na *Zlim mrtvima*. Campbell je glumio i radio iza kamere kao ko-producent; Raimi je pisao scenarij, režirao i producirao. Četiri godine kasnije film dobiva kultni status u Ujedinjenom Kraljevstvu što dovodi do uspjeha u SAD-u te dva nastavka - *Zli mrtvi 2* i *Vojska mraka* (en. Army of Darkness).

Campbellova najpoznatija uloga je upravo Ashley J. "Ash" Williams, glavni protagonist serijala *Zli mrtvi* . Campbell je također igrao mnogo cameo uloga u Raimijevim kasnijim projektima, među kojima su najpoznatiji *[[Darkman]]* i *Spider-Man* filmski serijal.

Campbell često prihvaća uvrnute, netipične uloge, poput Elvisa Presleya u filmu *Bubba Ho-Tep*, te u filmovima koji idu samo u DVD ili TV distribuciju. Uz *Bubba Ho-Tep*, Campbell je glumio sporednu ulogu u filmu *[[Sky High (2005)|Sky High]]* iz 2005. godine. Upravo je završio snimanje filma *[[My Name Is Bruce]]*, za kojega je napisao scenarij te ga režirao. Također je narator u *Spider-Man* serijalu videoigara.

### Audicije
Campbell je trebao imati glavnu ulogu u *Darkmanu*, ali nakon inzistiranja studija ulogu dobiva Liam Neeson. Campbell je ostao iza scene, te odradio dodatne zvučne snimke i dobio manju ulogu na samom kraju filma, naslovljenu u odjavnoj špici kao "Final Shemp". Također je bio jedan od glavnih izbora za ulogu u filmu *[[The Phantom]]*, viskobudžetne filmske adaptacije istoimenog stripa Leeja Falka koju je na kraju dobio Billy Zane.

Među ostalim ulogama u kojima se trebao pojaviti je i ona koju je dobio Dylan Walsh u filmu *[[Congo (film)|Congo]]*, dok je Campbell imao manju sporednu ulogu.

### Cameo uloge
Campbell se često pojavljuje u cameo ulogama u filmovima različitih žanrova, često bizarnim komedijama ili horrorima. Najpoznatije cameo uloge svakako su one iz popularnog filmskog serijala Spider-Man. U prvom nastavku igra ulogu hrvačkog najavljivača koji Petera Parkera nazove "The Amazing Spider-Man". U drugom nastavku pojavljuje se u ulozi vratara u kazalištu Dylana Reida, koji kritizira izgled Petera Parkera odbivši ga pustiti u kazalište što uzrokuje Peterovo nepojavljivanje na zakazanom spoju sa Mary Jane. Campbell je jako ponosan na ovu ulogu, te kaže kako je on jedini negativac koji se suprotstavio Spider-Manu i izvukao nekažnjeno. U trećem nastavku glumi šefa sale u otmjenom restoranu koji pomaže Peteru da zaprosi Mary Jane.
 
Campbell ima Cameo ulogu u *[[Aqua Teen Hunger Force Colon Movie Film for Theaters]]* kao Chicken Bittle. Također se pojavljuje kao poremećeni plastični kirurg u filmu *[[Bijeg iz L.A.-a]]* Johna Carpentera. Pojavio se i u nekoliko manjih uloga u filmovima braće Coen. U *[[Fargo|Fargu]]* možemo ga vidjeti na televizijskom prijamniku u skloništu otmičara, u ulozi u sapunici *Generations* na čijem je snimanju upoznao svoju prvu ženu.

### Stil i osobnost
Campbellu najbolje leže pretjerane macho uloge poput već spomenutog Asha iz *The Evil Dead* serijala, kojega je on sam nazvao "idiotom i budalom poput nas ostalih." Njegov stil i odabir uloga je parodiran u filmu *[[Majestic (2001)|Majestic]]* gdje igra ulogu neustrašivog istraživača Rolanda u B-filmu *Sand Pirates of Sahara*, čiji je scenarij napisao filmski lik Jima Carreya.

Campbell je poznat po "obrnutoj glumi", filmskoj tehnici koju često koristi Sam Raimi gdje se akcijske scene snimaju u redoslijedu obrnutom od onoga kako se prikazuju na filmu. Campbell daje savjete kako uspjeti u filmskoj industriji na svojoj službenoj web stranici.

Campbell je postao toliko popularan na intenetu da ima i svoju vlastitu stranicu u "Chuck Norris Facts" stilu stvorenu od strane fanova.

### Televizija i videoigre

Izvan filma, Campbell se pojavio u mnogo televizijskih serija. Imao je naslovnu ulogu u *Adventures of Brisco County, Jr.*, SF vestern komediji autora Jeffreya Boama i Carltona Cusea, koji su kasnije napisali scenarij za ABC-evu seriju *[[Izgubljeni|Lost]]*.

Druga velika uloga u nekoj seriji je ona u *[[Jack of All Trades]]*, smještenoj na izmišljenom otoku kojega su okupirali Francuzi 1801. godine. Igra ulogu američkoga špijuna prerušenoga u križara znanog kao "The Daring Dragoon". Campbell je bio pomoćnik izvršnoga producenta, a seriju je režirao Eric Gruendemann dok su je producirali razni individualci, uključujući Sama Raimija. Serija se emitirala dvije sezone, od 2000. do 2001. godine.

Imao je i povremenu ulogu u seriji *[[Lois & Clark: The New Adventures of Superman]]* tijekom 90-ih, kao negativac Billy Church.

Tijekom 1996/1997 godine igra ulogu kao gost-glumac u seriji *Ellen* kao Ed Billik, koji postaje Ellenin šef nakon što proda svoju knjižaru u četvrtoj sezoni.
 
Poznat je i po ulozi Autolycusa, kralja lopova u serijalu **' i **'. Također je i režirao nekoliko epizoda Herculesa i Xene, uključujući i zadnju epizodu Herculesa.

Zapaženu dramsku gost-ulogu je imao i u serijalu **', kao detektiv pogođen tugom koji traži osvetu za ubojstvo svoga oca.

Ironično, iako je u to vrijeme odlučio posvetiti karijeru dramskim ulogama, Campbell nije išao na audiciju za ulogu. Producent serije Tom Fontana Campbellov je fan i nazavao ga je telefonom upitavši ga želi li gostovati u seriji.

Campbell kasnije igra ulogu demona u epizodi ''Terms of Endearment'' serijala ''[[Dosjei X|X-Files]]''.

Pojavio se u ulozi Agenta Jackmana u epizodi ''Witch Way Now?'' serijala ''[[Charmed]]'', kao i u ulozi FBI agenta u epizodi kratkotrajne serije ''Meet the Beetles''.

Campbell posuđuje glas u nekoliko videoigara. Daje glas Ashu u posljednja tri nastavka igre serijala ''The Evil Dead'' - ''[[Evil Dead: Hail to The King]]'', ''[[Evil Dead: A Fistful of Boomstick]]'' te ''[[Evil Dead: Regeneration]]'', zatim u igrama ''[[Pitfall 3-D: Beyond the Jungle]]'', ''[[Spider-Man: The Movie]]'', ''[[Spider-Man 2 (videoigra)|Spider-Man 2]]'' i ''[[Spider-Man 3 (videoigra)|Spider-Man 3]]''. Također daje glas glavnom junaku u igri **' Jakeu Loganu te Magnanimousu u *Megas XLR*.

Pojavio se u mnogim emisijama, uključujući serijal *[[Robot Chicken]]*, igrajući samoga sebe.

Campbell se pojavljuje u TV reklamama za Old Spice. Prva u nizu emitirana je u siječnju 2007. godine u kojoj Campbell raspravlja o iskustvu te onima koji ga imaju ili nemaju. Reklama završava riječima "Experience is Everything" (Iskustvo je sve). U reklami su vidljivi motorna pila te knjiga mrtvih *[[Necronomicon]]* što su aluzije na Campbellovu ulogu u *The Evil Dead* serijalu. Druga reklama prikazuje se od proljeća 2007. u kojoj Campbell svira lounge verziju pjesme *Hungry Like The Wolf* grupe Duran Duran na glasoviru u društvu pet atraktivnih djevojaka.

Dana 28. lipnja, 2007. godine počela se prikazivati nova serija *[[Burn Notice]]* na televizijskoj kući USA Network. U njoj Bruce Campbell igra ulogu bivšeg pripadnika specijalnih postrojbi Sama koji je život nakon vojske posvetio alkoholu i seksu na plaži. Planirano je 13 epizoda serije.

### Pisanje

Uz glumu i povremeno režiranje, Campbell se bavi pisanjem. Autor je autobiografije *[[If Chins Could Kill: Confessions of a B Movie Actor]]*, koja prati njegovu karijeru glumca u niskobudžetnim filmskim ostvarenjima. Kasnije je dodano poglavlje o prihvaćanju i reakciji fanova na potpisivanju knjige.

Campbell je napisao knjigu *[[Make Love! The Bruce Campbell Way]]*, komičnu novelu sa njime kao glavnim junakom koji pokušava ostvariti karijeru filmskog glumca. Knjiga je izdana i u audio obliku kao radio drama sa trajanjem preko 6 sati.

Uz novele, Campbell je autor kolumne za *X-Ray* magazin u 2001. godini, broju popularnog strip serijala *[[The Hire]]*, strip adaptacije Campbellova filma *[[Man With The Screaming Brain]]*, a nedavno je napisao uvod knjizi Josha Beckera *[[The Complete Guide To Low Budget Feature Film Making]]*.

### Drugi radovi
U Starbucksovoj kampanji poznatoj kao *The Way I see It*, Campbell je ponudio svoj savjet tiskan na šalicama kave:

ili u grubom prijevodu:

## Filmografija
### Filmovi

### Serije

## Vanjske veze

* Službena stranica
* Stranica na imdb.com
* Bruce Campbell News Central
* Intervju na salon.com
* Intervju na hobotrashcan.com
* Kittenpants.org intervju 
* ''Make Love the Bruce Campbell Way''  - Fotografije sa potpisivanja knjige
* Bruce Campbell Intervju fanova 
* Bruce Campbell is back!
* Pixelsurgeon Intervju 
* Intervju: Bruce Campbell (Badmouth.net)
* Intervju na kanalu Sci Fi